ข้อบังคับสภาทนายความข้อบังคับสภาทนายความว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ(ฉบับที่ ๓)พ.ศ. ๒๕๔๑ อาศัยอำนาจตามความในมาตรา ๒๗ (๓) (จ) ประกอบมาตรา ๑๕และด้วยความเห็นชอบของสภานายกพิเศษแห่งสภาทนายความตามมาตรา ๒๘แห่งพระราชบัญญัติทนายความ พ.ศ. ๒๕๒๘คณะกรรมการสภาทนายความออกข้อบังคับว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความไว้ดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ (ฉบับที่ ๓) พ.ศ. ๒๕๔๑ข้อ ๒[๑]ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกความในข้อ ๓ แห่งข้อบังคับสภาทนายความ ว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ (ฉบับที่ ๒) พ.ศ. ๒๕๓๖ และให้ใช้ความต่อไปนี้แทนข้อ ๓ให้แบ่งส่วนงานของสภาทนายความ ดังนี้๓.๑ ส่วนกลาง๓.๑.๑ สำนักงานคณะกรรมการช่วยเหลือประชาชนทางกฎหมาย๓.๑.๒ สำนักงานคณะกรรมการพิทักษ์สิ่งแวดล้อม๓.๑.๓ สำนักงานคณะกรรมการมรรยาททนายความ๓.๑.๔ สำนักนายกและคณะกรรมการสภาทนายความ๓.๑.๕ สำนักนโยบายและแผนงาน๓.๑.๖ สำนักงานเลขาธิการ๓.๑.๗ สำนักงานสิทธิมนุษยชน๓.๑.๘ สถาบันวิชาชีพกฎหมายชั้นสูง๓.๑.๙ สำนักอบรมวิชาชีพที่ปรึกษากฎหมาย๓.๑.๑๐ สำนักงานทะเบียนแบบการรับรองลายมือชื่อและเอกสาร๓.๑.๑๑ สำนักฝึกอบรมวิชาว่าความ๓.๑.๑๒ ฝ่ายสวัสดิการ๓.๑.๑๓ ฝ่ายประชาสัมพันธ์๓.๑.๑๔ ฝ่ายวิชาการ๓.๑.๑๕ สำนักงานวิเทศสัมพันธ์๓.๑.๑๖ ฝ่ายการประชุมระหว่างประเทศ๓.๑.๑๗ ฝ่ายบัญชีและการเงิน๓.๑.๑๘ ฝ่ายธุรการและบุคคล๓.๑.๑๙ ฝ่ายการประชุม๓.๑.๒๐ ฝ่ายปฏิคม๓.๑.๒๑ ฝ่ายทะเบียนทนายความ๓.๑.๒๒ สำนักเทคโนโลยีและสารสนเทศ๓.๒ ส่วนภูมิภาค๓.๒.๑ สำนักงานสภาทนายความภาค๓.๒.๒ สำนักงานสภาทนายความจังหวัดข้อ ๔ให้ยกเลิกความในข้อ ๕ แห่งข้อบังคับสภาทนายความ ว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ (ฉบับที่ ๒) พ.ศ. ๒๕๓๖และให้ใช้ความต่อไปนี้แทนข้อ ๕ ให้กรรมการสภาทนายความมีอำนาจหน้าที่ดังต่อไปนี้๑. อุปนายก ประกอบด้วย อุปนายกฝ่ายนโยบายและแผนงานอุปนายกฝ่ายบริหาร อุปนายกฝ่ายวิชาการ อุปนายกฝ่ายกิจการพิเศษและอุปนายกฝ่ายต่างประเทศมีอำนาจหน้าที่ช่วยนายกสภาทนายความในการบริหารงานของสภาทนายความ ดังนี้(ก) อุปนายกฝ่ายนโยบายและแผนงาน มีอำนาจหน้าที่ช่วยควบคุมดูแลรับผิดชอบงานเกี่ยวกับการกำหนดนโยบาย แผนงานและการดำเนินการของทุกฝ่ายและสำนักงานในสภาทนายความและบริหารงานของสภาทนายความเกี่ยวกับสำนักงานคณะกรรมการช่วยเหลือประชาชนทางกฎหมายสำนักงานคณะกรรมการพิทักษ์สิ่งแวดล้อม สำนักงานสิทธิมนุษยชน สำนักนโยบายและแผนงานฝ่ายประชาสัมพันธ์ สำนักงานทะเบียนแบบการรับรองลายมือชื่อและเอกสารและงานที่ได้รับมอบหมาย(ข) อุปนายกฝ่ายบริหาร มีอำนาจหน้าที่ช่วยควบคุมดูแลรับผิดชอบ และบริหารงานของสภาทนายความเกี่ยวกับสำนักนายกและคณะกรรมการสภาทนายความสำนักงานเลขาธิการ ฝ่ายทะเบียนทนายความ ฝ่ายบัญชีและการเงิน ฝ่ายธุรการและบุคคลฝ่ายการประชุม และงานที่ได้รับมอบหมาย(ค) อุปนายกฝ่ายวิชาการ มีอำนาจหน้าที่ช่วยควบคุมดูแลรับผิดชอบ และบริหารงานของสภาทนายความเกี่ยวกับสถาบันวิชาชีพกฎหมายชั้นสูงสำนักฝึกอบรมวิชาว่าความ สำนักอบรมวิชาชีพที่ปรึกษากฎหมาย ฝ่ายวิชาการ สำนักเทคโนโลยีและสารสนเทศและงานที่ได้รับมอบหมาย(ง) อุปนายกฝ่ายกิจการพิเศษ มีอำนาจหน้าที่ช่วยควบคุมดูแลรับผิดชอบ และบริหารงานของสภาทนายความเกี่ยวกับฝ่ายธุรการสำนักงานคณะกรรมการมรรยาททนายความ ฝ่ายปฏิคม ฝ่ายสวัสดิการ สำนักงานทนายความภาคสำนักงานทนายความจังหวัด และงานที่ได้รับมอบหมาย(จ) อุปนายกฝ่ายต่างประเทศ มีอำนาจหน้าที่ช่วยควบคุมดูแลรับผิดชอบ และบริหารงานของสภาทนายความเกี่ยวกับสำนักงานวิเทศสัมพันธ์ฝ่ายการประชุมระหว่างประเทศ และงานที่ได้รับมอบหมาย๒. เลขาธิการ มีอำนาจหน้าที่ควบคุม ดูแลและรับผิดชอบงานของสภาทนายความด้านธุรการของทุกส่วนงานในสภาทนายความและงานที่ได้รับมอบหมาย๓. นายทะเบียน มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายทะเบียนทนายความและงานที่ได้รับมอบหมาย๔. เหรัญญิก มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายบัญชีและการเงินและงานที่ได้รับมอบหมาย๕. สวัสดิการ มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายสวัสดิการ และงานที่ได้รับมอบหมาย๖. ประชาสัมพันธ์ มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายประชาสัมพันธ์และงานที่ได้รับมอบหมาย๗. ปฏิคม มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายปฏิคม และงานที่ได้รับมอบหมาย๘. กรรมการฝ่ายนโยบายและแผนงาน มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของสำนักนโยบายและแผนงานและงานที่ได้รับมอบหมาย๙. กรรมการฝ่ายต่างประเทศ มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายต่างประเทศ และงานที่ได้รับมอบหมาย๑๐. กรรมการฝ่ายวิชาการ มีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของฝ่ายวิชาการ และงานที่ได้รับมอบหมาย๑๑. กรรมการฝ่ายช่วยเหลือประชาชนทางกฎหมายมีอำนาจหน้าที่ควบคุม ดูแลและรับผิดชอบงานที่อยู่ในความรับผิดชอบของสำนักงานคณะกรรมการช่วยเหลือประชาชนทางกฎหมายและงานที่ได้รับมอบหมาย๑๒. กรรมการบริหารภาค มีอำนาจหน้าที่ควบคุม ดูแลและรับผิดชอบงานของสภาทนายความในส่วนภูมิภาค และงานที่ได้รับมอบหมาย ดังนี้(ก) กรรมการบริหาร ภาค ๑รับผิดชอบงานของสภาทนายความและงานที่ได้รับมอบหมายในเขตจังหวัดและศาลจังหวัดดังต่อไปนี้คือ พระนครศรีอยุธยา ลพบุรี ชัยบาดาล ชัยนาท สิงห์บุรี อ่างทอง สระบุรี ปทุมธานีธัญบุรี นนทบุรี สมุทรปราการ มีนบุรี(ข) กรรมการบริหาร ภาค ๒รับผิดชอบงานของสภาทนายความและงานที่ได้รับมอบหมายในเขตจังหวัดและศาลจังหวัดดังต่อไปนี้คือ ชลบุรี พัทยา ฉะเชิงเทรา นครนายก ปราจีนบุรี กบินทร์บุรี สระแก้ว ระยอง ตราดจันทบุรี(ค) กรรมการบริหาร ภาค ๓ รับผิดชอบงานของสภาทนายความและงานที่ได้รับมอบหมายในเขตจังหวัดและศาลจังหวัดดังต่อไปนี้ คือ นครราชสีมาบัวใหญ่ สีคิ้ว ชัยภูมิ ภูเขียว บุรีรัมย์ นางรอง สุรินทร์ รัตนบุรี ศรีสะเกษกันทรลักษณ์ อุบลราชธานี เดชอุดม อำนาจเจริญ ยโสธร(ง) กรรมการบริหาร ภาค ๔ รับผิดชอบงานของสภาทนายความและงานที่ได้รับมอบหมายในเขตจังหวัดและศาลจังหวัดดังต่อไปนี้ คือ ขอนแก่น พลอุดรธานี หนองบัวลำภู หนองคาย บึงกาฬ เลย สกลนคร สว่างแดนดิน นครพนม มุกดาหารมหาสารคาม ร้อยเอ็ด กาฬสินธุ์(จ) กรรมการบริหาร ภาค ๕ รับผิดชอบงานของสภาทนายความและงานที่ได้รับมอบหมายในเขตจังหวัดและศาลจังหวัดดังต่อไปนี้ คือ เชียงใหม่ ฝางลำปาง แม่ฮ่องสอน แม่สะเรียง เชียงราย เทิง น่าน ลำพูน แพร่ พะเยา(ฉ) กรรมการบริหาร ภาค ๖ รับผิดชอบงานของสภาทนายความและงานที่ได้รับมอบหมายในเขตจังหวัดและศาลจังหวัดดังต่อไปนี้ คือ พิษณุโลก สุโขทัยสวรรคโลก อุตรดิตถ์ ตาก แม่สอด กำแพงเพชร พิจิตร เพชรบูรณ์ หล่มสัก นครสวรรค์อุทัยธานี(ช) กรรมการบริหาร ภาค ๗ รับผิดชอบงานของสภาทนายความ และงานที่ได้รับมอบหมายในเขตจังหวัดและศาลจังหวัดดังต่อไปนี้คือ นครปฐม ราชบุรี สุพรรณบุรี กาญจนบุรี เพชรบุรี ประจวบคีรีขันธ์ สมุทรสาครสมุทรสงคราม(ซ) กรรมการบริหาร ภาค ๘ รับผิดชอบงานของสภาทนายความและงานที่ได้รับมอบหมายในเขตจังหวัดและศาลจังหวัดดังต่อไปนี้ คือ นครศรีธรรมราชปากพนัง ทุ่งสง ชุมพร หลังสวน สุราษฎร์ธานี ไชยา ระนอง กระบี่ พังงา ตะกั่วป่าภูเก็ต(ฌ) กรรมการบริหาร ภาค ๙ รับผิดชอบงานของสภาทนายความและงานที่ได้รับมอบหมายในเขตจังหวัดและศาลจังหวัดดังต่อไปนี้ คือ สงขลา นาทวี ตรังพัทลุง สตูล ปัตตานี ยะลา เบตง นราธิวาสประกาศ ณ วันที่ ๒๙ พฤษภาคม พ.ศ. ๒๕๔๑สัก กอแสงเรืองนายกสภาทนายความ[เอกสารแนบท้าย]๑.โครงสร้างการบริหารงานของกรรมการและเจ้าหน้าที่ระดับหัวหน้างานสภาทนายความ (ใหม่)(ดูข้อมูลจากภาพกฎหมาย)หมายเหตุ :- เหตุผลในการประกาศใช้ข้อบังคับสภาทนายความฉบับนี้ คือเนื่องจากข้อบังคับสภาทนายความ ว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ พ.ศ. ๒๕๓๑ ประกอบกับข้อบังคับสภาทนายความ ว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ (ฉบับที่ ๒) พ.ศ. ๒๕๓๖ ได้แบ่งส่วนงานของสภาทนายความไว้๑๕ ส่วนงาน มีจำนวนอุปนายก กรรมการและเจ้าหน้าที่ในการบริหารงานของสภาทนายความไม่เพียงพอที่จะรองรับงานที่มีความหลากหลายและมากขึ้นเป็นลำดับทำให้เกิดความไม่คล่องตัวในการปฏิบัติงานและเป็นอุปสรรคในการพัฒนาองค์กร จึงเห็นสมควรปรับปรุงตำแหน่งงานกำหนดรูปแบบสายการปฏิบัติงานใหม่ เพื่อให้เกิดความสะดวกรวดเร็วสอดคล้องกับการทำหน้าที่ของทนายความตามรัฐธรรมนูญและเพื่อปรับโครงสร้างการบริหารงานให้เหมาะสมกับสภาพของงานทั้งในปัจจุบันและอนาคตจึงจำเป็นต้องปรับปรุงองค์กรสภาทนายความใหม่ อันจะเป็นประโยชน์ต่อประชาชนและผู้ประกอบวิชาชีพทนายความมากยิ่งขึ้น จึงเห็นสมควรให้ใช้ข้อบังคับที่กำหนดขึ้นใหม่นี้แทนดลธี/ผู้จัดทำ๒ พฤศจิกายน ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๑๕/ตอนพิเศษ ๖๗ ง/หน้า ๑๔/๕ สิงหาคม ๒๕๔๑